# Alabama

|  |
| --- |
| Alabama |
|

|  |  |
| --- | --- |
| Vlajka | Pečať |
|  Ostatné štáty USA |

 |
| Prezývka štátu | Motto: *We Dare Defend Our Rights* (Nebojíme sa brániť naše práva) |
| Hlavné mesto | Montgomery |
| Najväčšie mesto | Birmingham |
| Guvernér | Kay Ivey |
| Rozloha |
| Poradie | 30. miesto |
| Celková | 135 765 km² |
| Súš | 131 426 km² |
| Voda | 4 338 km² |
| % vody | 3,20 % |
| Počet obyvateľov (podľa posledného sčítania) |
| Poradie | 23. miesto |
| Obyvateľov | 4 779 736 |
| Rok sčítania | 2010 |
| Hustota obyvateľov |
| Poradie | 29. miesto |
| Hustota | 35,21 obyv./km² |
| Vstup do Únie |
| Poradie | 22. v poradí |
| Dátum | 14. december 1819 |
| Geografické údaje |
| Zemepisná šírka | 30°13' až 35° s. š. |
| Zemepisná dĺžka | 84°51' až 88°28' z. d. |
| Šírka | 306 km |
| Dĺžka | 531 km |
| Nadmorská výška |
| Najvyššia | 734 m n. m. |
| Stredná | 152 m n. m. |
| Najnižšia | 0 m n. m. |
| Ostatné údaje |
| Časová zóna | Stredná: UTC-6/-5 |
| ISO 3166-2 | US-AL |

**Alabama** je štát na juhovýchode USA.
V pôvodnom jazyku Indiánov sa tejto krajine hovorilo Alibamu, čo v preklade znamená približne „dar života“.

## Dejiny

O územie dnešnej Alabamy sa hádali hneď tri strany. Španieli ju prehlásili za súčasť Floridy. Angličania za súčasť Karolíny. Nakoniec ju ale získali Francúzi, keď obsadili územie Louisiany. Neskôr, keď USA kúpili od Francúzska Louisianu a obsadili Mississippi, zvažovali, či odkúpiť Alabamu, a či ju začleniť do Únie. Nakoniec sa Alabama v roku 1819 stala 22. štátom USA.

11. januára 1861 Alabama vystúpila z USA a stala sa členom Konfederácie. Dôvod bol tvrdý odpor ku zrušeniu otroctva. Hoci sa mnoho bojov občianskej vojny na území Alabamy neodohralo, bojovalo proti Únii 120 000 vojakov z Alabamy. V roku 1865, po porážke Konfederácie bola v Alabame ustanovená provizórna vláda, riadená z USA. Do únie bola znovu prijatá v júni 1868.

## Geografia

Priehrada Jordan Dam na rieke Coosa
Alabama patrí medzi južné štáty USA. Južnú hranicu má so štátom Florida, juhovýchodný cíp je pobrežie Mexického zálivu. Západnú hranicu tvorí štát Mississippi, severnú Tennessee a východnú Georgia.

Čo do rozlohy je Alabama na 30. mieste v USA (135 765 km²). 3,2% rozlohy Alabamy tvoria vodné plochy, čo ju zaraďuje na 23. miesto v USA. Alabama je prevažne rovinatá krajina s miernym sklonom k rieke Mississippi a k Mexickému zálivu. Je pomerne husto zalesnená, v miestach, kde nie sú lesy, sa obrába pôda, ktorá je tu úrodná.

* Najvyšší bod Alabamy leží vo výške 734 m nad morom.
* Najnižší bod Alabamy leží vo výške 0 m nad morom.
* Šírka štátu je 306 km.
* Dĺžka štátu je 531 km.

## Ekonomika

Celkový HDP Alabamy v roku 1999 bol 115 miliárd dolárov, čo ju radilo na 25. miesto. HDP na obyvateľa v roku 2000 činil 23 471 dolárov, čo bola pre porovnanie úroveň Španielska. Poľnohospodárstvo tu má približne rovnaký význam ako priemysel.

* Poľnohospodárske produkty sú mimo iné: hydina, vajcia, dobytok, malé stromčeky na ďalšiu výsadbu (škôlky), arašidy, bavlna, zelenina, mlieko, sója.
* Medzi hlavné priemyslové artikle patrí hlavne: spracovanie dreva, reziva, výroba nábytku, papiera, baníctvo, výrobky z plastu a kaučuku, dopravné zariadenia a textilná výroba.

## Demografia

Po sčítaní ľudu v roku 2010 žilo v Alabame 4 779 736 obyvateľov. Hustota zaľudnenia bola 35 obyvateľov na km². Černosi tvoria asi 3,5 % populácie. 92% obyvateľov Alabamy sa považuje za kresťanov. Protestantov je 80%, z čoho najväčšou denomináciou sú baptisti a potom metodisti.

* Hlavné mesto je Montgomery (201 568 ob.).
* Najväčšie mesto je Birmingham (849 194 ob. vrátane aglomerácie).

## Mestá

Zoznam 20 najväčších miest amerického štátu Alabama podľa Sčítania obyvateľov z roku 2010.

| Poradie | Mesto | County | Počet obyvateľov |
| --- | --- | --- | --- |
| 1 | Birmingham | Jefferson | 212.237 |
| 2 | **Montgomery** | Montgomery | 205.764 |
| 3 | Mobile | Mobile | 195.111 |
| 4 | Huntsville | Madison | 180.105 |
| 5 | Tuscaloosa | Tuscaloosa | 90.468 |
| 6 | Hoover | Jefferson | 81.619 |
| 7 | Dothan | Houston | 65.496 |
| 8 | Auburn | Lee |
53.380 |
| 9 | Decatur | Morgan | 55.683 |
| 10 | Madison | Madison | 42.938 |
| 11 | Florence | Lauderdale | 39.319 |
| 12 | Gadsden | Etowah | 36.856 |
| 13 | Prattville | Autauga | 33.960 |
| 14 | Phenix City | Russell | 32.822 |
| 15 | Vestavia Hills | Jefferson | 34.033 |
| 16 | Alabaster | Shelby | 30.352 |
| 17 | Bessemer | Jefferson | 27.456 |
| 18 | Prichard | Mobile | 22.659 |
| 19 | Opelika | Lee | 26.8477 |
| 20 | Enterprise | Coffee | 26.562 |

## Referencie

## Iné projekty

Commons* Commons ponúka multimediálne súbory na tému **Alabama**